****

 REPUBLIKA HRVATSKA

OSJEČKO-BARANJSKA ŽUPANIJA

|  |  |
| --- | --- |
|  | DJEČJI VRTIĆ OGLEDALCEERNESTINOVO |

KLASA: 601-02/22-05/5

URBROJ: 2158-109-02-22-2

Ernestinovo, 25. travnja 2022. g.

Na temelju članka 20. Stavka 2 . Zakona o predškolskom odgoju i obrazovanju (NN 10/97, 107/07 i 94/13) i članka 50. Statuta Dječjeg vrtića Ogledalce Ernestinovo, Upravno vijeće na 25. sjednici održanoj 25. travnja 2022. godine donosi

**ODLUKU**

**O UPISU DJECE U DJEČJI VRTIĆ OGLEDALCE ERNESTINOVO**

**ZA PEDAGOŠKU 2022./2023. GODINU**

**Članak 1.**

Ovom odlukom utvrđuje se način i organizacija upisa za 2022./2023. godinu, kao i načini ostvarivanja prednosti pri upisu djece u Dječji vrtić Ogledalce Ernestinovo

**Članak 2.**

U Dječji vrtić Ogledalce Ernestinovo za pedagošku godinu 2022./2023., uz upisanu djecu u prethodnoj pedagoškoj godini, objavljuje se broj slobodnih mjesta za upis djece u sljedeće programe:

1. **REDOVITI CJELODNEVNI VRTIĆKI PROGRAM U TRAJANJU 9 SATI**
2. **REDOVITI POLUDNEVNI VRTIĆKI PROGRAM U TRAJANJU 5 SATI S RUČKOM**
3. **REDOVITI POLUDNEVNI VRTIĆKI PROGRAM U TRAJANJU 5 SATI BEZ RUČKA**

**– MATIČNI VRTIĆ U ERNESTINOVU**

* za djecu u dobi od 3 godine do polaska u školu
* ukupan broj slobodnih mjesta za 1., 2. i 3. točku je 10
1. **REDOVITI 5- POLUDNEVNI VRTIĆKI PROGRAM U TRAJANJU 5 SATI**
* **PODRUČNI VRTIĆ U LASLOVU**
* za djecu u dobi od 3 godine do polaska u školu
* broj slobodnih mjesta: 7
1. **REDOVITI CJELODNEVNI JASLIČKI PROGRAM U TRAJANJU 9 SATI**
* **MATIČNI VRTIĆ U ERNESTINOVU**
* za djecu u dobi od 1 do 3 godine
* broj slobodnih mjesta: 5
1. **KRAĆI PROGRAM PREDŠKOLE DO 250 SATI( 150 SATI) GODIŠNJE**
* za djecu u godini pred polazak u školu koja nisu uključena u redoviti vrtićki program
* program traje od 1. ožujka 2023. do 31. svibnja 2023.
* broj mjesta nije određen

**Članak 3.**

U Dječji vrtić Ogledalce Ernestinovo upisuju se djeca od navršene 1. godine života do polaska u osnovnu školu.

Prijave za upis djece primaju od **2. svibnja do 21. svibnja 2022. godine. Obavijest o upisima biti će objavljena na oglasnoj ploči i mrežnoj stranici vrtića.**

Roditelj odnosno staratelj podnosi Prijavu za upis djeteta u Dječji vrtić Ogledalce Ernestinovo.

Obrazac za Prijavu dostupan je u dječjem vrtiću i na web stranici .

Ostale obavijesti roditelji će dobiti prigodom ispunjavanja prijave za upis.

Za upis djeteta u dječji vrtić roditelji prilažu slijedeću dokumentaciju:

1. popunjen i potpisan Zahtjev - Prijavu za upis djeteta,
2. preslika rodnog lista ili izvatka iz matične knjige rođenih,
3. preslika uvjerenja (MUP-a) o prebivalištu djeteta, ne starijeg od 6 mjeseci
4. preslika osobnih iskaznica oba roditelja ili uvjerenje o prebivalištu

5. potvrde – elektronički zapis o radno pravnom statusu (ispis iz evidencije HZMO-a)

6. liječničko uvjerenje

7. potvrdu nadležne ustanove za dijete s teškoćama u razvoju,

8. preslike ostalih dokumenata kojima se dokazuje neka od prednosti pri upisu

**Članak 4.**

Temeljem Pravilnika o postupku i mjerilima upisa djece u Dječji vrtić Ogledalce Ernestinovo prednost pri upisu djece prednost imaju djeca s prebivalištem na području Općine Ernestinovo.

Radi ostvarivanja prednosti pri upisu djece određuje se slijedeći sistem bodovanja za određivanje prednosti pri upisu djece u dječji vrtić:

* djeca roditelja žrtava i invalida Domovinskog rata 3 boda
* djeca s oba zaposlena roditelja 3 boda
* djeca samohranih roditelja 3 boda
* djeca u godini pred polazak u školu 3 boda
* djeca s teškoćama u razvoju 2 boda
* djeca u udomiteljskoj obitelji 2 boda
* djeca iz obitelji s troje ili više djece 1 bod
* djeca roditelja koji primaju doplatak za djecu 1 bod

Na osnovu navedenih kriterija za svako dijete utvrđuje se zbroj bodova koji služi za utvrđivanje mjesta na listi reda prvenstva.

**Ukoliko se sva prijavljena djeca mogu upisati neće se primjenjivati kriteriji za ostvarivanje prednosti.**

**Članak 5.**

Program predškole obavezan je za svu djecu u godini dana prije polaska u osnovnu školu sukladno čl. 23. a Zakona o predškolskom odgoju i obrazovanju (Narodne novine, br. 10/97, 107/07, 94/13, 98/19). Za upis u program predškole, u trajanju od 250 sati (iznimno 150 sati, ukoliko je broj prijavljene djece manji od 5), objavljuje se Javni poziv te je potrebno priložiti **sljedeću dokumentaciju**:

1. Popunjena i potpisana prijava za upis djeteta u program predškole
2. Izvadak iz matične knjige rođenih ili Rodni list djeteta
3. Uvjerenje o prebivalištu djeteta
4. Preslike osobnih iskaznica oba roditelja
5. Potvrda o obavljenom sistematskom zdravstvenom pregledu djeteta te dodatnu zdravstvenu potvrdu u slučaju promjena zdravlja nastalih nakon sistematskog zdravstvenog pregleda
6. Ostalu zdravstveno-medicinsku dokumentaciju bitnu za procjenu psihofizičkog i razvojnog statusa djeteta (ukoliko istu roditelji posjeduju).

**Program predškole namijenjen je za djecu koja nisu uključena u redovni vrtićki program, te će se način i vrijeme provedbe programa odrediti nakon zaprimanja prijava, kad se utvrdi točan broj djece.**

**Članak 6.**

Postupak upisa provodi Povjerenstvo.

Za provedbu upisa imenuje se Povjerenstvo u slijedećem sastavu:

* Monika Miškić- predsjednik
* Dijana Markota, pedagog
* Diana Viduka, psiholog

Povjerenstvo provodi odabir djece na temelju ove Odluke i Pravilnika o postupku i mjerilima upisa djece u Dječji vrtić Ogledalce Ernestinovo.

Povjerenstvo utvrđuje prijedlog upisa djece na temelju provedenog postupka.

Prijedlog se dostavlja Upravnom vijeću.

Odluku o upisu djece donosi Upravno vijeće.

Rezultati upisa djece na temelju Odluke Upravnog vijeća biti će objavljeni na web stranici i oglasnoj ploči Dječjeg vrtića Ogledalce Ernestinovo do **1. lipnja 2021. godine.**

Roditelj ili staratelj nezadovoljan rezultatima upisa može podnijeti žalbu Upravnom vijeću dječjeg vrtića u roku od 8 dana od objave rezultata.

O žalbama rješava Povjerenstvo za upis u roku od 15 dana od dana zaprimanja žalbe.

**Članak 7.**

Sudjelovanje roditelja u ukupnoj cijeni programa utvrđuje se u skladu s Odlukom o mjerilima za naplatu usluga Dječjeg vrtića Ogledalce Ernestinovo od roditelja – korisnika.

Roditelj odnosno staratelj, obavezan je zaključiti ugovor o ostvarivanju programa predškolskog odgoja i naobrazbe u dječjem vrtiću najkasnije do početka pedagoške godine.

Prije uključivanja djeteta u odgojnu skupinu roditelj je obvezan dostaviti dječjem vrtiću potvrdu nadležnog liječnika o zdravstvenom stanju djeteta i kopiju knjižice cijepljenja.

Roditelj ili staratelj koji je korisnik neke od beneficija obvezan je prijaviti dječjem vrtiću promjenu svih okolnosti koje utječu na visinu sudjelovanja u ekonomskoj cijeni vrtića.

UPRAVNO VIJEĆE